Ewropa de sey her serre Kampa Hamnanî ya Cinîyan ê Ciwanan ameye serûberkerdene. Kampe emser pê şîarê 'Xopawitiş şerê estbîyayîşî yo' yena kerdene.
20 cinîyî tewlê kampe bîyî û kampe 6 rojan dewam kerd. Her hetê Ewropa ra cinîyê kurdî û cinîyê enternasyonalîstî tewrê kampe bîyî. Kampe de derheqê babetanê cîyayan de semînerî ameyî dayene û çalakîyê hemparî ameyî kerdene.
Kampe de derheqê nasnameyê ciwanan, tarîxê Kurdîstanî, Şingal, jineolojî, kulturî de zî semînerî ameyî kerdene.
